หุ้นร้อนขาลงขาดทุนหนักหมดข่าวล่อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — หุ้นเล็กเคยร้อนอ่วม ผลดำเนินงานขาดทุนเพิ่มขึ้น ทั้งจี สตีลCIG–EMC 
นายริวโซ โอกิโน กรรมการ บริษัท จี สตีล (GSTEEL) เปิดเผยว่า งบปี 2552 ขาดทุนสุทธิ 8,580.55 ล้านบาท เพิ่มขึ้น 7,346.27 ล้านบาท หรือ 595% จากงวดเดียวกันปีก่อน เพราะมีรายได้รวม 21,952 ล้านบาท ลดลง 14,710 ล้านบาท โดยเฉพาะรายได้จากการขายลดลง 40% 
ทั้งนี้ การขาดทุน 8,581 ล้านบาท เป็นผลจากรายการหนี้สูญและหนี้สงสัยจะสูญ ประมาณผลขาดทุนจากคำสั่งซื้อวัตถุดิบที่ยังไม่ได้รับมอบ และขาดทุนจากการด้อยค่าสินทรัพย์ ตามนโยบายบัญชีแบบอนุรักษนิยม
นายอิสระ อัคราพิทักษ์ กรรมการ บริษัท จี เจ สตีล (GJS) กล่าวว่า ปี 2552 ขาดทุนสุทธิ 4,593.52 ล้านบาท เพิ่มขึ้น 995.54 ล้านบาท หรือ 27.67% จากงวดเดียวกันปีก่อน 
นายอารีย์ พุ่มเสนาะ กรรมการผู้จัดการ บริษัท ซี.ไอ.กรุ๊ป (CIG) ขาดทุนสุทธิ 43.44 ล้านบาท เพิ่มขึ้น 26.71 ล้านบาท หรือ 160% โดยมีรายได้รวม 921.23 ล้านบาท ลดลง 537.75 ล้านบาท หรือ 37% เนื่องจากยอดสั่งซื้อจากลูกค้ารายใหญ่และลูกค้ารายย่อยลดลง
บริษัท อีเอ็มซี (EMC) ขาดทุนสุทธิ 89.46 ล้านบาท โดยมีรายได้ก่อสร้าง 2,848 ล้านบาท และต้นทุนก่อสร้าง 2,751 ล้านบาท ทำให้กำไรขั้นต้นลดจาก 188 ล้านบาท เป็น 97 ล้านบาท หรือลดลง 48%
บริษัท เจนเนอรัล เอนจิเนียริ่ง (GEN) ขาดทุนสุทธิ 123 ล้านบาท เพิ่มขึ้น 58 ล้านบาท หรือ 89% เพราะขาดทุนจากโครงการรับเหมาก่อสร้างที่ จ.ปัตตานี 56 ล้านบาท